Ljudi koji su promijenili svijet

Rano ujutro krenuli smo na terensku nastavu u Smiljan. Tamo smo išli posjetit rodnu kuću Nikole Tesle, koja je ujedno i mali muzej; spomen dom Ante Starčevića i špilju Samograd.

Meni se najviše svidjela rodna kuća Nikole Tesle gdje smo vidjeli mnogo Teslinih izuma (turbinu, brod na daljinsko upravljanje...). Također smo čuli mnogo zanimljivih priča o Tesli (da nije volio breskve, da je bio opsjednut brojem 3,da nije podnosio nakit...). U muzeju smo pogledali jedan vrlo zanimljiv dokumentarni film o Nikoli Tesli. Taj film je na mene ostavio poseban dojam jer sam kroz film saznao mnoge zanimljivosti. Kako se film približavao kraju, tako sam se sve više i više divio Tesli. Znao sam da je veliki čovjek i da je mnogo napravio za ovaj svijet, ali kroz film sam shvatio da je on bio izvan svog vremena; nitko ga za vrijeme njegova života nije bio u stanju razumjeti. Mislim da je Tesla bio genijalac i premda je mnogo dao ovom svijetu nekako imam dojam da je mogao i više. Naravno da je on dao sve od sebe, ali nije imao potporu koja bi mu omogučila bolje uvjete i mogućnost da ovaj svijet još poboljša. Na kraju naučio sam da ljudi imaju izbor. Hoće li se potruditi za ovaj svijet ili neće, hoće li biti voljeni ili neće, hoće li ostaviti trag u povijesti čovječanstva ili neće.

Svi imamo izbor i na Teslinom i Starčevićevom primjeru možemo vidjeti ljude koji su ovom svijetu (Hrvatrskoj) posvetili život i potrudili se da čovječanstvo ide u pravom smjeru (prema naprijed). To je zadatak svih ljudi,da se potrude da svijet bude ljepše mjesto za život.

VJEKO JELINEK, 7.c